Žestoki sukobi u Bahreinu
Oružane snage preuzele kontrolu nad delovima Maname pošto su rano jutros specijalci silom rasterali hiljade demonstranata
Obraćajući se danas na Kapitol Hilu novinarima, američka državna sekretarka  zatražila je od vlasti u Bahreinu da održe obećanje i pozovu na odgovornost sve koji su primenili prekomernu silu protiv mirnih demonstranata. Ona je nešto ranije razgovarala telefonom sa svojim bahreinskim kolegom, šeikom Halidom bin Ahmedom al-Kalifom. U samom Bahreinu, specijalna policija jutros je zauzela glavni trg u prestonici Manami, potiskujući hiljade demonstranata koji su postavili logor u centru prestonice, zahtevajući sveobuhvatne politilčke promene. Očevici tvrde da su najmanje četiri osobe poginule. Jutros pre zore, snage bezbednosti su uz pomoć suzavca, šok-bombi i oružja sa gumenim mecima upale na trg napadajući demosntrante, pretežno šiite, među kojima je bilo žena i dece. Veliki broj povređenih odmah je prebačen u bolnice. Opozicioni političari osudili su napad policije. kaže  predsednik šiitske stranke „Al-Vefak“. Naoružane patrole i tenkovi pojavili su se na ulicama rano jutros, dok je policija pokušavala da rasčisti šatore ostavljene na trgu. Ubrzo u tom delu grada nije bilo gotovo nikoga, osim nekoliko ljudi koji su odgovarali na pitanja policije. Juče su se bezbednosne snage suzdržale, iako su se okupile desetine građana Bahreina i tako dramatično uvećale pro-demokratske proteste. Istovremeno, šiitski opozicioni lideri pružali su garancije da nisu zaintersovani da monarhiju pretvore u teokratiju, sličnu onoj u Iranu. smatra Kalil. Američki dnevnik "Vol strit džurnal" izveštava da je sedam opozicionih grupa, uključujući stranku Al-Vafek, objavilo osnivanje odbora za koordinaciju protestnih aktivnosti i objedinjavanje zahteva demonstranata. Pomenuti list kaže da odbor planira velike demonstracije u subotu.